b'\n_START_ARTICLE_\nJaka Av\xc5\xa1i\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nKot \xc4\x8dlan Preporoda je bil izklju\xc4\x8den iz gimnazije._NEWLINE_Leta 1915 je bil mobiliziran v Avstro-ogrsko vojsko, nakar je leta 1916 na vzhodni fronti prebegnil k Rusom; kot prostovoljec je od\xc5\xa1el na solunsko fronto. _NEWLINE_Po prvi svetovni vojni je ostal v Jugoslovanski vojski; leta 1928 je kon\xc4\x8dal voja\xc5\xa1ko akademijo v Beogradu in postal aktivni \xc4\x8dastnik._NEWLINE_Po aprilski vojni leta 1941 se je pridru\xc5\xbeil Jugoslovanski vojski v domovini. Dragoljub Mihajlovi\xc4\x87 ga je pooblastil za svojega prestavnika in poveljnika JVvD v Sloveniji. Ko je prispel v Slovenijo, je prestopil k Narodnoosvobodilnem gibanju. Sprva je bil \xc4\x8dlan Glavnega \xc5\xa1taba Narodnoosvobodilne vojske in partizanskih odredov Slovenije, nato pa je 1. oktobra 1942 postal namestnik komandanta. Maja 1943 je bil imenovan za generallajtnanta (od 1948 preimenovan v generalpodpolkovnika) in je vodil pohod partizanskih brigad v Bene\xc5\xa1ko Slovenijo. 30. novembra 1944 je bil odstavljen s polo\xc5\xbeaja namestnika komandanta._NEWLINE_Leta 1943 je bil izvoljen v Slovenski narodnoosvobodilni svet in AVNOJ. Kot odposlanec se je udele\xc5\xbeil Zbora odposlancev slovenskega naroda v Ko\xc4\x8devju. V letih 1945\xe2\x80\x931947 je bil voja\xc5\xa1ki ata\xc5\xa1e v Nem\xc4\x8diji._NEWLINE_Bil je republi\xc5\xa1ki poslanec (do leta 1953); od za\xc4\x8detka 1947 tudi \xc4\x8dlan Prezidija Ljudske skup\xc5\xa1\xc4\x8dine LRS, od decembra 1947\xe2\x88\x921948 veleposlanik FLRJ na Dunaju. Leta 1951 je postal minister za gozdarstvo in 1952 predsednik Mestnega ljudskega odbora oz. \xc5\xbeupan Ljubljane. Funkcijo je opravljal do upokojitve leta 1953. Ob upokojitvi je dobil \xc4\x8din rezervnega generalpolkovnika (prim. EJ, 1.zv., 1955). Leta 1953 je postal zvezni poslanec (do leta 1958), kasneje \xc4\x8dlan Sveta republike. _NEWLINE_Poro\xc4\x8den je bil z biokemi\xc4\x8darko Tatjano Sernec Av\xc5\xa1i\xc4\x8d.'